**Model Contract (servicii)**

|  |  |  |
| --- | --- | --- |
| **UNIVERSITATEA “ŞTEFAN CEL MARE” din SUCEAVA** | *Servicii organizare programe de formare (masă participanți - grup țintă și experți; închiriere sală, echipamente/dotări; multiplicare, editare materiale etc), cod proiect e-PNRR 10, Contract de finanțare nr.9382/02.04.2025* | **UNIVERSITATEA “ŞTEFAN CEL MARE” din SUCEAVA**  **Nr. /** |
| **DIRECTIA ACHIZIŢII PUBLICE** | **Procedură operațională proprie** | **SC**  **Nr. /** |

**CONTRACT**

*Servicii organizare programe de formare (masă participanți - grup țintă și experți; închiriere sală, echipamente/dotări; multiplicare, editare materiale etc), cod proiect e-PNRR 10, Contract de finanțare nr.9382/02.04.2025*

Nr. *[****numărul Contractului****]* din data *[****zz/ll/aaaa****]*

Prezentul *Contract de achiziție de produse*, (denumit în continuare „**Contract”**)*,* s-a încheiat

între:

**Universitatea “Ştefan cel Mare” din Suceava**, cu sediul în: str. Universitatii, nr. 13, Suceava, telefon: 0230/216147, fax: 0230/216147, e-mail: rectorat@usv.ro, cod de înregistrare fiscală 4244423, reprezentată prin Valentin POPA, în calitate de Rector și denumită în continuare „***Achizitor***”, pe de o parte

și

*[****Prestatorul****]***,** cu sediul în: *[****adresa****]*, telefon: *[****număr telefon****]*, fax: *[****număr fax****]*, e-mail: *[****adresă electronică****]*, număr de înmatriculare *[****număr de înmatriculare****]*, cod de înregistrare fiscală *[****cod de înregistrare fiscală****]*, cont IBAN nr. *[****cont Trezorerie****]*, deschis la *[****Trezoreria...****]* reprezentată prin *[****numele și prenumele reprezentantului legal al Contractantului****], [****funcția reprezentantului legal al Contractantului****],* în calitate de și denumită în continuare **„*Prestator*”**, pe de altă parte,

denumite, în continuare, în mod individual "***Partea***" și împreună, "***Părțile***"

au convenit încheierea prezentului *Contract*, astfel:

1. **Definiţii**

În prezentul contract următorii termeni vor fi interpretați astfel:

* 1. contract - prezentul contract şi toate anexele sale;
  2. achizitor şi prestator - părţile contractante, aşa cum sunt acestea numite în prezentul contract;
  3. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
  4. servicii - activitățile a căror prestare face obiectul contractului;
  5. produse - echipamentele, mașinile, utilajele, orice alte bunuri, cuprinse în anexa/anexele la prezentul contract, pe care prestatorul are obligația de a le furniza în legatura cu serviciile prestate conform contractului;
  6. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi;
  7. zi - zi calendaristică; an - 365 de zile.

1. **Obiectul *Contractului***

Obiectul prezentului *Contract* îl reprezintă achiziția publică de *Servicii organizare programe de formare (masă participanți - grup țintă și experți; închiriere sală, echipamente/dotări; multiplicare, editare materiale etc), cod proiect e-PNRR 10, Contract de finanțare nr.9382/02.04.2025,* denumite în continuare *Serviciile*, pe care *Prestatorul* se obligă să le presteze în conformitate cu prevederile din prezentul *Contract*, cu dispozițiile legale, aprobările și standardele tehnice, profesionale și de calitate în vigoare și conform cerințelor din *Anunțul publicitar/Cererea de Ofertă [se alege, după caz]* și *Oferta acceptată*, precum și a celorlalte anexe ale *Contractului*.

1. **Prețul Contractului**

*Achizitorul* se obligă să plătească *Prestatorului Prețul* total convenit prin prezentul *Contract* pentru prestarea Serviciilorcare fac obiectul prezentului *Contract*, în sumă de *[****valoarea în cifre****] [****moneda****]* (*[valoarea în litere][moneda]*), la care se adaugă TVA în valoare de *[****valoarea în cifre****] [****moneda****]* (*[valoarea în litere][moneda]*), conform prevederilor legale *[11% sau 21%, dupa cum este aplicabil]*.

Prețul total al Contractului, inclusiv TVA, este în sumă de [**valoarea în cifre**] [**moneda**] ([valoarea în litere][moneda]).

*Plata se va face din sursa de finanțare fonduri Proiect* **„*Management EDucațional Eficient și Profesionist - MedEP”***, Contract de finanțare nr.9382/02.04.2025, proiect finanțat prin Planul Național de Redresare și Reziliență, cod proiecte-PNRR 10.

1. **Durata Contractului**

Durata prezentului *Contract* este de *12* (*doisprezece*) **luni** începând de la data intrării în vigoare a prezentului *Contract*, respectiv din data *[****data intrării în vigoare a Contractului****]* dar nu mai târziu de data 31.10.2026 *[****data încetării Contractului****]*.

1. **Documentele Contractului**

Documentele prezentului *Contract* se completează și se explicitează reciproc, sunt parte integrantă din *Contract* și sunt, în ordinea importanței lor, următoarele:

* Anexa 1 - *Anunțul publicitar/Cererea de Ofertă [se alege, după caz],*
* Anexa 2 *- Oferta acceptată,*

*[Vor fi enumerate, în ordinea importanței lor, doar documentele care se constituie, efectiv, ca anexe la Contract, făcând parte integrantă din acesta și ținând cont de prevederile legislative]*

1. **Obligaţiile principale ale prestatorului**
2. Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat și la standardele şi performanţele prezentate în oferta sa, anexă la contract.
3. Prestatorul se obligă să presteze serviciile in termenele agreate la data semnării contractului, în conformitate cu prevederile prezentului contract. Prestatorul are obligaţia de a începe prestarea serviciilor în timpul cel mai scurt posibil de la semnarea contractului. **Termen de prestare pentru Lot 1, Lot 2, Lot 3: Serviciile vor fi prestate în baza unei comenzi ferme emise de beneficiar cu cel puțin 10 de zile calendaristice înainte de data stabilită pentru fiecare eveniment.**
4. Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract
5. Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
6. Prestatorul răspunde pentru calitatea produselor livrate în termenele de valabilitate în conformitate cu normele privind siguranța alimentelor.
7. Prestatorul se obligă să despăgubească achizitorul împotriva oricăror:
   1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi
   2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea specificațiilor tehnice întocmite de către achizitor.
8. Dacă este aplicabil, prestatorul nu va efectua schimbări ale personalului aprobat fără acordul scris prealabil al Achizitorului. Schimbările de personal solicitate vor fi analizate şi aprobate de către Achizitor. În cazul în care un membru al personalului trebuie înlocuit, înlocuitorul trebuie să deţină cel puţin aceeaşi experienţă şi calificare, iar remuneraţia ce va fi plătită înlocuitorului nu poate fi mai mare decât remuneraţia acordată membrului personalului care a fost înlocuit.
9. Prestatorul se obligă să transmită factura fiscală pentru serviciile prestate în conformitate cu prezentul contract.
10. Obligațiile de raportare ale Prestatorului sunt:

* Factura aferentă serviciilor prestate
* Proces verbal de predare – primire și recepție pentru serviciile prestate;
* Liste de prezență care să ateste numărul de participanți la eveniment;
* Documente care să ateste respectarea cerinței privind calitatea produselor livrate (respectarea normelor privind siguranța alimentelor);

1. Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare trebuie finalizate în termenul convenit de părţi, termen care se calculează de la data începerii prestării serviciilor.
2. Prestatorul se obligă să aplice prevederile Instrucțiunii nr. 6, revizia 2 din data de 07.06.2023 emisă de MIPE, referitoare la colectarea și accesul la datele privind beneficiarii reali ai destinatarilor fondurilor din cadrul PNRR.
3. **Obligaţiile principale ale achizitorului**
4. Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în oferta şi pe care le consideră necesare îndeplinirii contractului.
5. Conform legii 72/2013 art. 7, alin. 1), avand in vedere procedurile de transfer aplicabile fondurilor PNRR , plata se va efectua prin ordin de plată, în termen de maxim 60 de zile de la finalizarea recepţiei cantitativă şi calitativă, după semnarea procesului verbal de recepție a produselor/abonamentelor achiziționate, în baza facturii emise.
6. Achizitorul se obligă să plătească preţul serviciilor către prestator în termenul convenit, astfel: plata se va efectua in lei, după recepţia serviciilor, in termen maxim de maxim 60 de zile *[număr zile în cifre]* zile de la data primirii facturii de catre achizitor. Plata se efectuează cu ordin de plată în contul de trezorerie al prestatorului pe baza facturii si a procesului verbal de recepție a serviciilor.
7. Achizitorul se obligă să aplice prevederile Instrucțiunii nr. 6, revizia 2 din data de 07.06.2023 emisă de MIPE referitoare la obținerea unor date și informații privind verificarea ex-ante a beneficiarului real al destinatarului fondurilor din cadrul PNRR pentru procedurile de achiziție publică.
8. **Sancţiuni pentru neîndeplinirea culpabilă a obligaţiilor**
9. În cazul în care, Contractantul nu își îndeplinește la termen obligațiile asumate prin contract sau le îndeplinește necorespunzător, atunci Autoritatea contractantă are dreptul de a percepe dobânda legală penalizatoare prevăzută la art.3, alin.2¹ din O.G. nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea produselor nelivrate pentru fiecare zi de întârziere, dar nu mai mult de valoarea contractului.
10. În cazul în care Autoritatea contractantă, din vina sa exclusivă, nu își îndeplinește obligația de plată a facturii în termenul prevăzut în contract, Contractantul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art.4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea plății neefectuate, care curge de la expirarea termenului de plată.
11. Nerespectarea obligaţiilor asumate prin prezentul contract de către una dintre părţi, în mod culpabil și repetat (mai mult de două ori), dă dreptul părţii lezate de a considera contractul reziliat de drept şi de a pretinde plata de daune-interese.
12. Orice întârziere în îndeplinirea contractului dă dreptul achizitorului de a solicita penalităţi furnizorului, conform prevederilor legale în vigoare.
13. **Recepţia serviciilor**
14. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din prezentul contract. În acest scop, achizitorul desemnează pe dl./dna. ...... pentru a superviza modul de prestare a serviciilor, pentru coordonarea contractului şi pentru aprobarea rapoartelor furnizate de către prestator.
15. Verificările vor fi efectuate în conformitate cu prevederile din prezentul contract
16. Prestatorul va transmite achizitorului factura fiscală pentru fiecare tip de serviciu.
17. Certificarea de către achizitor a faptului că serviciile au fost prestate parţial sau total se face după recepţie, prin semnarea de procesului verbal de receptie de către reprezentantii săi autorizați.
18. Prestarea serviciilor se consideră încheiată în momentul în care sunt îndeplinite prevederile clauzelor de recepţie a serviciilor.
19. **Ajustarea preţului contractului**
20. Contractul va fi ajustat după următoarea metodă: Prețul contractului este ferm pe durata contractului de furnizare. Prin excepție, prețul contractului poate fi ajustat în următoarele cazuri:

* În cazul în care au loc modificări legislative sau care au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale ale căror efect se reflectă în creșterea/diminuarea costurilor pe baza cărora s-au fundamentat prețurile ofertate;
* Pe piață au apărut anumite condiții, în urma cărora s-au constatat creșterea/diminuarea indicelui lunar al prețului de consum pentru servicii pentru elementele constitutive ale ofertei, al căror efect se reflectă în creșterea/diminuarea costurilor pe baza cărora s-a fundamentat prețul contractului, ajustarea făcându-se potrivit indicelui lunar al prețului de consum pentru servicii comunicat de Institutul Național de Statistică;
* În cazurile de mai sus actualizarea prețului unitar se va face după următoarea formulă de ajustare:

P(a) = P(i) x IPC servicii/100, unde:

P (a) – preț unitar actualizat:

P(i) – preț unitar inițial ofertat, consemnat în contract;

IPC servicii – indicele prețului de consum pentru servicii, publicat de către Institutul Național de statistică (INS), prin raportarea perioadei curente la perioada de referință conform secțiunilor specifice disponibile pe site-ul Institutului Național de Statistică.

Perioada de referință va fi anul și luna intrării în vigoare a contractului, iar perioada curentă va fi cea mai recentă lună disponibilă în secțiunea ”Perioada curentă” a site-ului INS.

1. Începând cu cea de-a 13-a lună de derulare a contractului, prețurile unitare ofertate menționate în contract, se pot ajusta, o singură dată, la solicitarea Prestatorului, conform formulei de mai sus.
2. Ajustarea prețului se va face prin întocmirea unui act adițional semnat de ambele părți. Notificarea de ajustare se va transmite de Prestator însoțită de justificare și documentele suport.
3. **Amendamente**
4. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care nu au putut fi prevăzute la data încheierii contractului.
5. În cazul în care:
   1. orice motive de întârziere, ce nu se datorează prestatorului; sau
   2. alte circumstanţe neobişnuite, susceptibile de a surveni altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

1. Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.
2. În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.
3. Orice act adițional va avea la baza documente justificative.
4. **Forţa majoră**
5. Forţa majoră este constatată de o autoritate competentă.
6. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
7. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
8. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
9. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.
10. **Soluţionarea litigiilor**
11. Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
12. Dacă, după 15 de zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze prin adresarea la instanțele competente.

**Art. 14. Încetarea Contractului**

* 1. Prezentul Contract încetează de drept prin ajungere la termen sau la momentul la care toate obligațiile stabilite în sarcina părților au fost executate.
  2. Achizitorul își rezervă dreptul de a rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:
     1. Prestatorul nu se conformează, în perioada de timp, conform notificării emise de către Achizitor prin care i se solicită remedierea Neconformității sau executarea obligațiilor care decurg din prezentul Contract;
     2. Prestatorul subcontractează părți din Contract fără a avea acordul scris al Achizitorului;
     3. Prestatorul cesionează drepturile și obligațiile sale fără acordul scris al Achizitorului;
     4. Prestatorul înlocuiește personalul/experții nominalizați fără acordul Achizitorului;
     5. Are loc orice modificare organizațională care implică o schimbare cu privire la personalitatea juridică, natura sau controlul Prestatorului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;
     6. Devin incidente oricare alte incapacități legale care să împiedice executarea Contractului;
     7. Prestatorul eșuează în a furniza/menține/prelungi/reîntregi/completa garanțiile ori asigurările solicitate prin Contract;
     8. în cazul în care, printr-un act normativ, se modifică interesul public al Autorității/entității Prestatorul în legătură cu care se furnizează Serviciile care fac obiectul Contractului;
     9. la momentul atribuirii Contractului, Prestatorul se afla în una dintre situațiile care ar fi determinat excluderea sa din procedura de atribuire;
     10. în situația în care Contractul nu ar fi trebuit să fie atribuit Prestatorului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;
     11. În cazul în care împotriva Prestatorului se deschide procedura falimentului;
     12. Prestatorul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Achizitorului;
     13. Valorificarea de către Achizitor a rezultatelor prezentului contract este grav compromisă ca urmare a întârzierii prestațiilor din vina Prestatorului.
  3. Prestatorul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:
     1. Achizitorul a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare dovedită a Prestatorului.
     2. Achizitorul nu își îndeplinește obligațiile de plată a serviciilor prestate de Prestator, în condițiile stabilite prin prezentul Contract.
  4. Rezilierea Contractului în condițiile pct. 14.b și pct. 14.c intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.
  5. Prevederile prezentului Contract în materia rezilierii Contractului se completează cu prevederile în materie ale Codului Civil în vigoare.
  6. În situația rezilierii totale/parțiale din cauza neexecutării/executării parțiale de către Prestatorul a obligațiilor contractuale, acesta va datora Achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.
  7. În cazul în care Prestatorul nu transmite garanția de bună execuție în perioada specificată, contractul este reziliat de drept, fără obligația de notificare sau îndeplinire a oricărei formalități de către Achizitor.
  8. Achizitorul își rezervă dreptul de a denunța unilateral contractul de prestare servicii, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Furnizorului cu cel puțin 3 zile înainte de momentul denunțării.

**Art. 15. Limba care guvernează contractul; Legea aplicabilă contractului**

1. Limba care guvernează contractul este limba română.
2. Contractul va fi interpretat conform legilor din România.

**Art. 16. Comunicări**

1. Orice comunicare între părţi, referitoare la îndeplinirea prezentului contract, trebuie să fie transmisă în scris.
2. Orice document scris trebuie înregistrat atât în momentul transmiterii, cât şi în momentul primirii.
3. Comunicările dintre părţi se pot face şi prin telefon, fax sau e-mail, cu condiţia confirmării în scris a primirii comunicării.
4. Comunicările referitoare la prezentul contract vor fi adresate la urmatoarele coordonate:

Pentru Achizitor:

telefon: *[****număr telefon****]*,

fax: *[****număr fax****]*,

e-mail: *[****adresă electronică****]*

Pentru Prestator:

telefon: *[****număr telefon****]*,

fax: *[****număr fax****]*,

e-mail: *[****adresă electronică****]*

**Art. 17. Dispoziţii finale**

17.1. Părțile prezentului contract înțeleg că datele cu caracter personal care reies din încheierea și executarea prezentului pot fi prelucrate doar în scopul aducerii la îndeplinire a obiectului contractului precum și în scopul arhivării, în conformitate cu Regulamentul  U.E. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date.

17.2. *Contractantul* declară expres că a citit cuprinsul clauzelor contractuale și declară, în mod expres, că a înțeles și că acceptă pe deplin conținutul acestora precum și efectele lor juridice.

Prezentul *Contract* reprezintă voința liberă a *Părților* și se semnează de către acestea astfel cum au fost agreate clauzele *Contractului* și întinderea obligațiilor asumate, orice alte înțelegeri anterioare, scrise sau verbale, fiind lipsite de valoare juridică.

Drept pentru care, *Părțile* au încheiat prezentul ***Contract*** azi, *[****data încheierii Contractului****]***,** în *[****localitatea****]*, în [***număr exemplare în cifre****]*(*[număr exemplare în litere]*) exemplare.

|  |  |
| --- | --- |
| **Pentru *Achizitor*,** | **Pentru *Prestator*,** |
| *[Beneficiar]* | *[Prestatorul]* |
| *[numele și prenumele reprezentantului legal]* | *[numele și prenumele reprezentantului legal al Prestatorului]* |
| *[funcția reprezentantului legal]* | *[funcția reprezentantului legal al Prestatorului]* |
| *[semnătura reprezentantului legal]* | *[semnătura reprezentantului legal al Prestatorului]* |
|  |  |

*[Introduceți informații pentru toți reprezentanții care trebuie să semneze Contractul, conform regulamentelor și procedurilor interne ale Părților.]*